ΓΡΑΠΤΗ ΕΡΩΤΗΣΗ E-3089/02

υποβολή: Antonio Di Pietro (ELDR) προς την Επιτροπή

(28 Οκτωβρίου 2002)

Θέμα: Κέντρο Ασφαλούς Οδήγησης στο Λουξεμβούργο

Με την ερώτηση Ε-0690/00(1) που αφορούσε την λουξεμβουργιανή νομοθεσία για την εγκατάσταση κέντρων ασφαλούς οδήγησης στο Λουξεμβούργο, είχα επισημάνει ότι η νομοθεσία αυτή ευνοούσε φανερά το Centre de Formation Complmentaire de Colmar Berg με την εφαρμογή κανόνων κομμένων και ραμμένων στα μέτρα του εν λόγω Centre.

Η Ευρωπαϊκή Επιτροπή διενήργησε σχετική έρευνα, και θεώρησε σκόπιμο να κινήσει έναντι του Λουξεμβούργου διαδικασία επί παραβάσει (αριθ. 1999/4982) δυνάμει του άρθρου 226 ΕΚ. Στις 12 Σεπτεμβρίου 2000 εστάλη στην λουξεμβουργιανή κυβέρνηση προειδοποιητική επιστολή την οποία — από τη στιγμή που η απάντηση της κυβέρνησης κρίθηκε ως μη ικανοποιητική — ακολούθησε δεύτερη επιστολή στις 20 Δεκεμβρίου 2001. Στην τελευταία αυτή επιστολή οι αρχές του Λουξεμβούργου δεν έχουν ακόμα απαντήσει.

Εξακολουθεί συνεπώς ναφίσταται μια de facto διάκριση, δεδομένου ότι το καθεστώς μονοπωλίου που απολαύει το Centre — το οποίο αποδεικνύεται ότι χρησιμοποιεί μια ελέγχουσα εταιρία επικεφαλής της οποίας είναι η αυστριακή επιχείρηση Test und Training — στηρίζεται σε λουξεμβουργιανή νομοθετική ρύθμιση που συντάχτηκε με βάση τα τεχνικά χαρακτηριστικά της δομής του Colmar Berg και βασίστηκε μόνον στις παροχές που αυτή προσφέρει. Η νομοθεσία αυτή είναι διακριτική εις βάρος των άλλων επιχειρηματιών που για να μπορούν να ανοίξουν ένα κέντρο ασφαλούς οδήγησης στο Λουξεμβούργο θα είναιποχρεωμένοι ναλοποιήσουν — μεψηλότατο κόστος και χωρίς ναπάρχει ούτε ανάγκη ούτε δικαιολογία — εγκαταστάσεις πανομοιότυπες με εκείνες του Colmar Berg, που τα ιδιαίτερα χαρακτηριστικά τους, όπως απέδειξε η Επιτροπή, δεν είναι καθόλου απαραίτητα για την πραγματική ασφάλεια των χρηστών.

Σ' αυτό θα πρέπει να προστεθεί το ότι, εφόσον στο Λουξεμβούργο τα μαθήματα ασφαλούς οδήγησης είναιποχρεωτικά για την απόκτηση άδειας οδήγησης, όλοι οι εν δυνάμει χρήστες αδυνατούν ουσιαστικά να επιλέξουν το κέντρο στο οποίο θα απευθυνθούν αφού το μόνοφιστάμενο κέντρο είναι, ακριβώς, το κέντρο του Colmar Berg.

Από τη στιγμή που η κατάσταση αυτή καθιστά κενές νοήματος τις κοινοτικές αρχές του δικαιώματος της εγκατάστασης και της ελεύθερης παροχήςπηρεσιών, δημιουργώντας ταυτόχρονα καθεστώς μονοπωλίου σε πείσμα των κανόνων του ελεύθερου ανταγωνισμού, προτίθεται η Επιτροπή να θέσει τέλος στην κατάσταση αυτή· Εάν ναι, πότε σκοπεύει να στείλει στην κυβέρνηση του Λουξεμβούργου αιτιολογημένη γνώμη, απαραίτητη προϋπόθεση για τη συνέχιση της διαδικασίας επί παραβάσει η οποία κινήθηκε στον καιρό της·

(1) ΕΕ C 374 E της 28.12.2000, σελ. 135.

Απάντηση του κ. Bolkestein εξ ονόματος της Επιτροπής

(29 Νοεμβρίου 2002)

Όπως επισήμανε το αξιότιμο μέλος του Κοινοβουλίου, η Επιτροπή κίνησε έναντι των λουξεμβουργιανών αρχών διαδικασία επί παραβάσει σχετικά με έναν κανονισμό που καθορίζει κριτήρια έγκρισης για την παροχή συμπληρωματικής κατάρτισης μετά την προπαίδευση για την άδεια οδήγησης.

Η διαδικασία αυτήπήρξε η αφετηρία ανταλλαγής πολλών επιστολών μεταξύ των αρχών του Λουξεμβούργου και της Επιτροπής. Η Επιτροπή, μετά από προσεκτική εξέταση και αξιολόγηση πολλών τεχνικών επιχειρημάτων των αρχών του Λουξεμβούργου, μελετά αυτή τη στιγμή τα στοιχεία που της παρουσίασε προσφάτως ο καταγγέλλων.

Η ανάλυση του περίπλοκου αυτού συνόλου πληροφοριών έχει ως σκοπό να αξιολογηθεί εάν είναι αναγκαία και αιτιολογημένα τα εφαρμοστέα πρότυπα για τις εγκαταστάσεις όπου θα μπορούσαν να πραγματοποιηθούν μαθήματα μετά την απόκτηση άδειας οδήγησης, σύμφωνα με τη συνθήκη ΕΚ και συγκεκριμένα δυνάμει της αρχής της ελεύθερης εγκατάστασης που θεσπίζεται με το άρθρο της 43.

Η Επιτροπή θα αποφασίσει, το συντομότερο δυνατόν, για τη συνέχεια που πρέπει να δοθεί στον εν λόγω φάκελο. Θα ενημερώσει σχετικά, δίχως καθυστέρηση, τον αξιότιμο βουλευτή και τον καταγγέλλοντα.